Раз на два гады прадстаўнікі айчыннай тэатральнай супольнасці выпраўляюцца ў Азербайджан на Бакінскую міжнародную тэатральную канферэнцыю. Сёлетні форум — пяты па ліку — сабраў амаль 150 удзельнікаў з 40 краін свету. Дацэнт Беларускай дзяржаўнай акадэміі мастацтваў Наталля ВАЛАНЦЭВІЧ і рэжысёр Вялікага тэатра Беларусі Вольга БУРАЎЛЕВА, якія ўваходзілі ў склад айчыннай дэлегацыі, распавялі “К” пра адметнасці мерапрыемства і той карысны для развіцця тэатральнага працэсу ў нашай краіне досвед, які можна было спасцігнуць у Баку.